ময়মনসিংহের ফুলপুর উপজেলা স্বাস্থ্য কমপ্লেক্সের উদ্যোগে গতকাল মঙ্গলবার বিশ্ব এইডস দিবস পালিত হয়েছে। এ উপলক্ষে সকালে শোভাযাত্রা বের হয়। পরে স্বাস্থ্য কমপ্লেক্সের হলরুমে উপজেলা স্বাস্থ্য ও পরিবার পরিকল্পনা কর্মকর্তা ডাঃ পরিমল কুমার পালের সভাপতিত্বে এক আলোচনা সভা অনুষ্ঠিত হয়। এতে উপস্থিত ছিলেন জুনিয়র কনসালট্যান্ট ডাঃ তৌহিদুল আহসান খান, মেডিক্যাল অফিসার ডাঃ আজিজুল হক, আবাসিক মেডিক্যাল অফিসার ডাঃ প্রাণেশ চন্দ্র পণ্ডিত, মেডিক্যাল অফিসার ডাঃ জাকির হোসাইন, স্বাস্থ্য কমপ্লেক্সের সকল চিকিৎসক- কর্মচারী ও ওয়ার্ল্ডভিশন ফুলপুর এডিবির প্রতিনিধিগণ।